Kembara tumpang

Kembara tumpang ialah satu cara menaiki pengangkutan dengan meminta individu, biasanya orang yang tidak dikenali, untuk menumpang kereta atau kenderaan mereka. Perjalanan itu biasanya, tetapi tidak selalu, percuma.

 Kaedah isyarat 
Pengembara tumpang menggunakan pelbagai isyarat untuk menunjukkan mereka memerlukan tumpangan. Isyarat tersebut boleh berupa gerak isyarat fizikal atau paparan termasuklah tanda-tanda bertulis. Bagi gerak isyarat fizikal, contohnya, isyarat tangan, pengembara tumpang menggunakan cara berbeza di seluruh dunia:

 Di sesetengah negara Afrika, tangan pengembara itu dipegang dengan tapak tangan menghadap ke atas.
 Di kebanyakan tempat di Eropah, Amerika Utara, Amerika Selatan dan Australia, kebanyakan pengembara berdiri dengan bahagian belakang tubuh mereka menghadap arah perjalanan. Mereka biasanya memanjangkan lengan mereka ke arah jalan raya dengan ibu jari tangan tertutup menghala ke atas atau ke arah perjalanan kenderaan.

 Status undang-undang 
Dari segi sejarah, kembara tumpang merupakan amalan biasa di seluruh dunia dan oleh itu, undang-undang untuk menyekat kegiatan tersebut hanya ada di beberapa tempat di dunia. Walau bagaimanapun, sebilangan kecil negara mempunyai undang-undang yang mengehadkan amalan kembara tumpang di lokasi tertentu. Contohnya di Amerika Syarikat, sesetengah pemerintah tempatan mempunyai undang-undang yang melarang kembara tumpang atas dasar keselamatan kedua-dua pemandu dan penumpang. Beberapa lebuh raya di Kanada mempunyai sekatan terhadap kembara tumpang, terutamanya di British Columbia dan lebuh raya siri 400 di Ontario. Di semua negara di Eropah, adalah sah untuk menumpang kenderaan dan di beberapa tempat juga ia digalakkan. Di seluruh dunia, walaupun di tempat di mana kembara tumpang adalah dibenarkan, undang-undang menegah daripada menumpang kendaraan di tempat yang melarang pejalan kaki seperti lebuh raya di Jerman, Itali, United Kingdom dan tanah besar Eropah (dengan pengecualian sekurang-kurangnya di Lithuania) atau lebuh raya antara negeri di Amerika Syarikat, walaupun pengembara tumpang sering kali mendapatkan tumpangan di pintu-pintu masuk dan hentian-hentian lori di mana di mana hal ini dibenarkan setidaknya di seluruh Eropah kecuali Itali.

 Komuniti 
Dalam beberapa tahun belakangan ini, para pengembara tumpang telah memulakan usaha untuk mengukuhkan komuniti mereka. Contohnya termasuklah Hitchgathering, acara tahunan yang dianjurkan oleh para pengembara untuk pengembara, dan juga tapak web seperti hitchwiki, yang merupakan pelantar untuk mereka berkongsi petua-petua dan menyediakan cara mencari tempat mengembara tumpang yang bagus di seluruh dunia.

 Keselamatan 
Data terhad tersedia mengenai keselamatan kembara tumpang. Menyusun data keselamatan yang baik merupakan tugas kerana ia memerlukan pengiraan dari segi bilangan pemgembara, tumpangan dan masalah yang mungkin berlaku.

Dua kajian mengenai topik ini termasuklah kajian 1974 oleh Peronda Lebuhraya California dan kajian polis persekutuan Jerman (Bundeskriminalamt Wiesbaden) 1989. Kajian California mendapati bahawa pengembara tumpang tidak berkemungkinan besar menjadi mangsa jenayah. Memetik:  Juga tersedia sebagai PDF Kajian Jerman menyimpulkan bahawa risiko sebenar adalah jauh lebih rendah daripada risiko yang diamati oleh orang awam; pengarang tidak menasihatkan supaya tidak menumpang secara umum. Mereka mendapati bahawa dalam beberapa kes, terdapat pertikaian lisan atau komen yang tidak sesuai, tetapi serangan fizikal sangat jarang berlaku.

Amalan keselamatan yang disyorkan termasuklah:
 Meminta tumpangan di stesen minyak dan bukannya memberi isyarat di tepi jalan
 Menolak tunggangan daripada pemandu yang mengalami masalah alkohol
 Menumpang pada waktu siang
 Mempercayai naluri seseorang
 Mengembara dengan penumpang lain; langkah ini mengurangkan kemungkinan bahaya sebanyak enam faktor.

Di United Kingdom, Persatuan Pengakap secara khusus menyenaraikan mengembara tumpang sebagai kegiatan yang tidak dibenarkan di mana-mana acara pengakap.

 Rujukan 

Kategori:Pengangkutan mampan
Kategori:Penghidupan bergerak